SL Uradni list Evropske unije C 308/10

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 308/06)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

Vloga za registracijo po členu 5 in členu 17(2)

„LOMNICKÉ SUCHARY“

ES št.: CZ/PGI/005/0362/14.9.2004

ZOP ( ) ZGO ( X )

Ta povzetek je zgolj informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri Evropski komisiji (1).

1. Pristojna služba v državi članici

Naziv: Úřad průmyslového vlastnictví Naslov: Antonína Čermáka 2a, CZ-160 68 Praha 6 Telefon: (420) 220 38 31 11 Telefaks: (420) 224 32 47 18 E-naslov: posta@upv.cz

2. Vlagatelj

Naziv: Sdružení výrobců Lomnických sucharů Naslov: Bystrá nad Jizerou 78, CZ-513 01 Semily Telefon: (420) 604 24 39 54, (420) 481 62 54 83 Telefaks: (420) 481 32 36 14 E-naslov: — Sestava: proizvajalci/predelovalci ( X ) mešano ( )

3. Vrsta proizvoda:

Razred 2.4 – prepečenec

4. Specifikacija (povzetek zahtev iz člena 4(2))

4.1 Ime: „Lomnické suchary“

4.2 Opis: Proizvajajo se naslednje vrste prepečenca Lomnické suchary:„Lomnické suchary cukrované“ (sladki prepečenec), „Lomnické suchary oříškové“ (prepečenec z lešniki), „Lomnické suchary mandlové“ (prepečenec z mandeljni), „Lomnické suchary arašídové“ (prepečenec z arašidi) in „Lomnické suchary Dia“ (prepečenec za diabetike).

Dokončani izdelek mora pri senzoričnem testu ustrezati naslednjim zahtevam:

Izgled rezine, debeline največ 18 mm

Zgornja stran enakomerno posladkana

Barva na straneh enakomerno zlato-rjava

Čvrstost enakomerna, brez lukenj, brez trdih delov ali ostankov neumešenega testa

Tekstura trda, krhka, hrustljava

Okus in vonj značilen za to vrsto pekarskega proizvoda z aromo oranžne oz. limonine lupine. Prepečenec ne sme imeti okusa po zažganem in postanem, ne sme biti grenek ali kakršnega koli drugega okusa.

Mikrobiološki pregled: Vzorci morajo ustrezati zakonskim zahtevam.

Fizikalne in kemične zahteve:

Vsebnost vlage največ 4 % teže.

Saharoza v suhi snovi najmanj 33,5 % teže.

Maščoba v suhi snovi najmanj 33,5 % teže.

Pepel v suhi snovi največ 0,80 % teže.

„Mineralne snovi“ v suhi snovi največ 0,10 % teže.

Kovine: arzen, kadmij, svinec, živo srebro – morajo ustrezati zakonskim zahtevam.

Aflatoksini B1, B2, G1, G2 < 0.1μg/kg

Prepečenec je namenjen takojšnji uporabi.„Lomnické suchary“ se proizvajajo iz gladke pšenične moke, rafiniranega sladkorja, hidrogenirane maščobe, kvasa, mleka in rumenjakov v prahu, cimta, vanilije, oranžnih oz. limoninih olupkov in razgrenjenih jedrc breskev in marelic. Rumenjak v prahu se lahko nadomesti z enakovredno količino svežih rumenjakov. Zdrobljeni lešniki, mandeljni in arašidi se dodajo glede na vrsto prepečenca. Prepečenec za diabetike ne vsebuje dodatnih arom in je namesto s sladkorjem oslajen s sorbitolom.

4.3 Geografsko območje: Okoliš Semily (Semil), z mesti Lomnice nad Popelkou, Vysoké nad Jizerou in Jablonec nad Jizerou.

4.4 Dokazilo o poreklu: Proizvajalci imajo seznam dobaviteljev surovin za proizvodnjo prepečenca „Lomnické Suchary“ in odjemalcev končnih izdelkov. Poleg tega sta na vsakem zavitku navedena ime proizvajalca in sedež podjetja.

Vse surovine so pregledane, da se lahko potrdi, da so skladne z ustreznimi standardi za hrano. Proizvodni obrati, vključno z opremo, se redno pregledujejo in morajo izpolnjevati veljavna higienska pravila, ki se uporabljajo v proizvodnji živil. Še zlasti se preverjajo tehtnice in termometri.

Med tehnološkim postopkom se preverja teža posameznih surovin, obseg vzhajanja testa in temperatura ter vlažnost zraka v pečici med peko in sušenjem. Pred pakiranjem dokončanih izdelkov se preverja tudi debelina rezin, enakomernost posladkanosti, barva robov, čvrstost in tekstura ter okus in vonj prepečenca.

Regionalna sanitarna služba v Hradec Králové izvaja mikrobiološke, kemične in organoleptične ocene ter preverja trajnost izdelkov.

Skladnost s specifikacijo nadzoruje ustrezni inšpektorat pri državni kmetijski in živilski inšpekciji.

4.5 Metoda pridobivanja: Najpomembnejše stopnje tehnološkega procesa: pripravljene surovine za določeno vrsto prepečenca se dajo v mešalec in se dobro umesijo. Mešanici surovin se doda že vnaprej pripravljeno kislo testo in neoporečna pitna voda, ki se zmešata v čvrsto testo. Gotovo testo se nareže v rezine in se jih po vzhajanju oblikuje v dolge hlebce, ki se jih položi v namaščene modele, kjer na toplem vzhajajo do tri dni. Po vzhajanju se pečejo v pečici na temperaturi med 240° in 250° C. Pri zapiranju pečice se testo poškropi z vodo, da se segreje; peče se 30 do 45 minut. Pečeni hlebci prepečenca se dajo hladit in se po mehčanju narežejo v enakomerno debele rezine, ki se jih posamezno povalja v sladkorju v prahu. Posladkane rezine prepečenca se po sušenju v pečici na temperaturi od 190° do 200° C, izravnajo in pošljejo v pakirnico. Prepečenec se zavije v kakovostno aluminijasto folijo, primerno za živila, in zavitki se položijo v potiskane kartonske zaboje.

Zaradi ohranjanja kakovosti je treba prepečenec zapakirati takoj po končanem proizvodnem procesu. Prepečenec „Lomnické suchary“ je krhek in hitro vpija vlago. Zato lahko pri prevozu večjih količin pride do poslabšanja kakovosti zaradi loma in vpite vlage. Nadaljnji razlog za pakiranje izdelka je sledljivost izdelka.

4.6 Povezava: Prepečenec „Lomnické suchary“ se proizvaja od prve polovice 19. stoletja na geografsko omejenem območju. Proizvodnjo prepečenca v Lomnice nad Popelkou je leta 1810 spodbudil Michal Jína. V drugi polovici 19. stoletja je podjetje oskrbovalo celotno takratno Avstro-Ogrsko in tudi druge evropske države. Na svetovni razstavi v Parizu leta 1927 je bil prepečenec „Lomnické suchary“ nagrajen z nagrado Grand Prix. Leta 1948 je bilo podjetje podržavljeno in proizvodnja prepečenca se je nadaljevala v podjetju Lomnický průmysl sucharů. Leta 1995 je bilo ponovno ustanovljeno podjetje za proizvodnjo prepečenca „Lomnické suchary“ po tradicionalnih receptih. V zadnjih letih je nastala vrsta manjših proizvodnih obratov, ki prav tako proizvajajo prepečenec „Lomnické suchary“ po starih receptih, npr. VEKOS, EGE IMPEX, Lomnické suchary s.r.o. in Ladislav Kodejška. Septembra 2005 je bilo ustanovljeno združenje proizvajalcev prepečenca „Lomnické suchary“.

Prepečenec „Lomnické suchary“ se proizvaja skoraj 200 let na isti način in ima enak izgled in okus.

To je zaradi tradicionalnih receptov ter znanja in izkušenj domačinov iz Lomnice nad Popelkou, Vysoké nad Jizerou in Jablonec nad Jizerou v okolišu Semily. Prepečenec „Lomnické suchary“ je tradicionalni izdelek tega območja, od tukaj se ga dobavlja in potem prodaja po vsej Češki. Vse do danes velja ime „Lomnické suchary“ kot sladka delikatesa. „Lomnické suchary“ se omenjajo v vrsti objav (npr. J. Mizera – Město sucharů a textilu Lomnice nad Popelkou (Lomnice nad Popelkou: J. Fučík — Popis a dějiny okresu Lomnického n.P.) in v časopisnih člankih (Lidové noviny, Týden v Libereckém kraji). Zaradi svojevrstnosti je bil prepečenec „Lomnické suchary“ leta 2003 na Češkem vpisan z označbo porekla pod številko 198.

4.7 Nadzorni organ:

Naziv: Státní zemědělská a potravinářská inspekce – inspektorát v Ústí nad Labem Naslov: Masarykova 19/275, CZ-403 40 Ústí nad Labem Telefon: (420) 475 65 12 24 Telefaks: (420) 475 65 12 25 E-naslov: usti@szpi.gov.cz

4.8 Označevanje: Na vseh straneh škatle, v kateri je zapakiran prepečenec „Lomnické suchary“, je navedeno ime „Lomnické suchary“. Za besedi „Lomnické suchary“ se uporablja večja pisava kot za preostalo besedilo. Izdelek je slikovno predstavljen vsaj na eni strani škatle.

4.9 Nacionalne zahteve: —

(1) Evropska komisija, Generalni direktorat za kmetijstvo in razvoj podeželja, Enota za politiko kakovosti kmetijskih proizvodov, B-1049 Bruselj.